ROMÂNIA 
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL

H O T Ă R Â R E
-privind modificarea Hotărârii Consiliului Local nr.103/07.09.2020 


Având în vedere: 
- Referatul de aprobare înregistrat sub nr.3352/22.02.2022, prin care primarul oraşului propune modificarea Hotărârii Consiliului Local nr.103/07.09.2020 pentru modificarea Hotărârii Consiliului Local nr.134/28.09.2018 privind aprobarea proiectului „Îmbunătăţirea serviciilor educaţionale, cultural-recreative şi a spaţiilor publice urbane din oraşul Boldeşti-Scăeni”, precum şi a cheltuielilor legate de proiect;
- Rapoartele de specialitate întocmite de compartimentele de resort, înregistrate sub nr. 3353/22.02.2022 și nr.3354/22.02.2022; 
- prevederile Contractului de finanțare nr.6.847/13.04.2021 încheiat între Ministerul Dezvoltării, Lucrărilor Publice și Administrației, în calitate de Autoritate de Management pentru Programul Operațional Regional 2014-2020, Organismul Intermediar Agenția pentru Dezvoltare Regională Sud Muntenia și UAT Orașul Boldești-Scăeni.;
- Adresa ADR Sud Muntenia nr.2987/16.02.2022;
-Avizul secretarului general al oraşului Boldeşti-Scăeni, înregistrat sub nr.3355/22.02.2022;
- Avizul comisiei de specialitate nr.1 - Comisia pentru dezvoltarea economico-socială şi de mediu, cooperarea interinstituţională pe plan intern şi extern;
În temeiul prevederilor art. 129 alin. (2), lit.”b”, art.139 alin (1) și ale art.196 alin (1) lit.”a” din O.U.G. nr. 57/2019 privind Codul administrativ, 

Consiliul Local al oraşului Boldeşti-Scăeni adoptă prezenta hotărâre:

Art.I. Hotărârea Consiliului Local nr.103/07.09.2020 pentru modificarea Hotărârii Consiliului Local nr.134/28.09.2018 privind aprobarea Proiectului “Îmbunătăţirea serviciilor educaţionale, cultural-recreative şi a spatiilor publice urbane din oraşul Boldeşti– Scăeni”, precum şi a cheltuielilor legate de proiect se modifică şi va avea următorul  cuprins: 
1. Articolul 2 se modifică şi va avea următorul  cuprins:
“Art.2. Se aprobă valoarea totală a Proiectului „Îmbunătăţirea serviciilor educaţionale, cultural-recreative şi a spaţiilor publice urbane din oraşul Boldeşti-Scăeni”, in cuantum de 18.114.217,06 lei, inclusiv TVA.”
2. Articolul 3 se modifică şi va avea următorul  cuprins: 
„ Art.3. Se aprobă contribuţia proprie la realizarea proiectului cu suma de 6.389.764,39 lei, inclusiv TVA, compusă din: cheltuieli neeligibile în cuantum de 6.150.493,00 lei, inclusiv TVA, şi contribuţia de 2% din valoarea eligibilă a proiectului, în cuantum de 239.271,39 lei, inclusiv TVA.

Art.II. Celelalte prevederi ale Hotărârii Consiliului Local nr.103/07.09.2020 pentru modificarea Hotărârii Consiliului Local nr.134/28.09.2018 privind aprobarea Proiectului “Îmbunătăţirea serviciilor educaţionale, cultural-recreative şi a spatiilor publice urbane din oraşul Boldeşti– Scăeni”, precum şi a cheltuielilor legate de proiect, rămân valabile.
 	


     PREŞEDINTE DE ŞEDINŢĂ
          MORARU ANA-MARIA                                                                                                           



CONTRASEMNEAZĂ
SECRETAR GENERAL,
TUDOR FLORINA-NELI

